### Beslutningstema

Kommunalbestyrelsen skal tage stilling til bevillingsreglerne for 2023.

### Sagsfremstilling

I forbindelse med budgettets vedtagelse skal der redegøres nærmere for de bevillingsmæssige bindinger, der er knyttet til budgetvedtagelsen.

Generelt er indstillingen, at

* de 29 politikområder på hovedkonto 0-6 er bevillingsniveauet
* driftsbevillingerne er nettobevillinger, og
* fagudvalgene kan frit omplacere indenfor den enkelte bevilling.

Økonomiudvalget har kompetence til at overføre midler fra et politikområde til et andet, hvis det giver netto 0 kr.

På anlægsområdet meddeles automatisk anlægsbevilling og frigivelse af rådighedsbeløb til navngivne puljer og navngivne igangværende anlæg (markeret med B/F i investeringsoversigten).

En del af anlægsinvesteringerne forudsætter, at der arbejdes med projektering, planlægning, rådgivning m.v. for at kunne udarbejde konkrete forslag til politisk behandling.

Til disse anlægsinvesteringer meddeles anlægsbevilling og frigives rådighedsbeløb, svarende til 5 % af den samlede anlægsbevilling (Markeret med F5 i Investeringsoversigten).

Der er foretaget følgende ændringer til budget 2023:

* I 2022 er der oprettet et nyt fagudvalg, 80 Klima-, Vækst- og Udviklingsudvalget. Politikområde 110 Bosætning og Landdistrikter er i den forbindelse flyttet til dette udvalg og er ændret til 81 Bosætning og Landdistrikter.

### Fagchefen for Økonomi og Løn indstiller,

at bevillingsreglerne godkendes, og

at indstillingen videresendes til Kommunalbestyrelsen.

Beslutning fra Økonomiudvalget, 6. oktober 2022, pkt. 5:

Indstillingen anbefales.

Tonny Thomsen deltog ikke i mødet.

### Beslutning

Indstillingen godkendt.